Ca de fiecare dată, cei care se ocupă de vînzarea tichelor de acces pe stadion la meciurile din deplasare ale echipei sînt cei din Liga Suporterilor, sau mai bine zis şefii galeriei alb-vişinii.

Aceştia au decis ca la meciul transmis de DigiSport şi liveTEXT pe GSP.RO de la ora 21:30 să interzică accesul femeilor în peluza unde va sta galeria. "Femeile nu primesc bilet la acest meci", era mesajul scris cu markerul pe o foaie de hîrtie la casa de bilete din Grant. "Pînă acum noi ne plîngeam că sînt discriminaţi, iar acum noi nu mergem la meci că nu vor ei, bărbaţii din galerie! E ruşinos...", s-au plîns fanele Rapidului pe facebook.

Accesul spectatorilor în stadion se va face începînd cu ora 20:00 doar pe bază de bilete şi invitaţii. Jandarmeria Capitalei recomandă suporterilor să vină la stadion începînd cu ora deschiderii porţilor de acces pentru a se evita disconfortul creat de aglomeraţia ce s-ar putea produce la intrarea în stadion.

"Rîd şi cîinii de noi! Asta e o dovadă de lipsă de educaţie"

un fan al Rapidului pe facebook